JY LEES NOU Skoolkind en man sterf in botsing, talle ander beseer
'n Man en 'n jong seun is dood en talle ander is beseer nadat drie voertuie, waaronder 'n skoolbus, Dinsdagmiddag op die R705 net buite Kimberley gebots het.
'n Hoërskoolbus van die Hoërskool Landboudal in Jacobsdal is na wat berig word op sy sy langs die pad gekry terwyl 'n wrak van 'n ligte voertuig en 'n sportnutsvoertuig in stukke langs die pad was, sê ER24-woordvoerder Russel Meiring.
2 killed, 24 injured in accident near Kimberley https://t.co/6uUmXSJDCX pic.twitter.com/O0HtQqc3IW — Eyewitness News (@ewnupdates) February 16, 2016
Die Gr.11-seun se lyk is in die bus gevind. Hy het veelvoudige beserings opgedoen en het op die toneel omstreeks 50km buite Kimberley gesterf. 'n Man was vasgekeer in die ligte voertuig en het ook op die toneel gesterf, sê Russel. Al die kinders was glo in die hoërskool, hoewel die afgestorwenes se presiese ouderdomme nog nie bevestig is nie.
2 dead (1 child) & 24 injured (23 children) when school bus, car & SUV collide 50km outside Kimberley. #sabcnews pic.twitter.com/YUd2jNoRlx — Jamaine Krige (@jour_maine) February 16, 2016
Die bestuurder van die sportnutsvoertuig en die beseerde kinders het geringe tot ernstige beserings opgedoen. Almal is op die toneel behandel en sommige is op lewensondersteuningstels geplaas. Hulle is daarna vir verdere behandeling na nabygeleë hospitale in Kimberley geneem.